b'\n_START_ARTICLE_\nEukalyptukset\n_START_SECTION_\nK\xc3\xa4ytt\xc3\xb6\n_START_PARAGRAPH_\nEukalyptukset ovat taloudellisesti t\xc3\xa4rkeit\xc3\xa4 puulajeja, joilla on monia k\xc3\xa4ytt\xc3\xb6tarkoituksia. Niit\xc3\xa4 on istutettu paperinvalmistuksen kuitupuuksi Etel\xc3\xa4-Amerikkaan. My\xc3\xb6s Euroopassa kasvaa nykyp\xc3\xa4iv\xc3\xa4n\xc3\xa4 eukalyptusta, joko jollakin lailla levinneen\xc3\xa4 tai ihmisen salaa istuttamana. Niiden etuna on nopea kasvu, mink\xc3\xa4 vuoksi ne saattavat tulevaisuudessa muodostaa merkitt\xc3\xa4v\xc3\xa4n selluloosan l\xc3\xa4hteen paperin ja kartongin valmistukselle. Eukalyptusselluloosaa pyrit\xc3\xa4\xc3\xa4n valmistamaan muun muassa Uruguayssa._NEWLINE_Eukalyptus\xc3\xb6ljyj\xc3\xa4 k\xc3\xa4ytet\xc3\xa4\xc3\xa4n l\xc3\xa4\xc3\xa4ketieteess\xc3\xa4 niiden antiseptisten ja rentouttavien ominaisuuksien takia._NEWLINE_Eukalyptus haihduttaa paljon vett\xc3\xa4 ja muodostaa syv\xc3\xa4lle ulottuvat juuret, joilla se imee vett\xc3\xa4 syv\xc3\xa4lt\xc3\xa4 maaper\xc3\xa4st\xc3\xa4. T\xc3\xa4st\xc3\xa4 syyst\xc3\xa4 sit\xc3\xa4 k\xc3\xa4ytet\xc3\xa4\xc3\xa4n my\xc3\xb6s esim. soisen alueen kuivatukseen malaria-alueilla. Koalat k\xc3\xa4ytt\xc3\xa4v\xc3\xa4t ravinnokseen ainoastaan (99\xc2\xa0%) eukalyptuksen lehti\xc3\xa4._NEWLINE_Eukalyptusten lehdist\xc3\xa4 l\xc3\xb6ydetyn kullan perusteella voidaan p\xc3\xa4\xc3\xa4tell\xc3\xa4 mahdollisesti syv\xc3\xa4ll\xc3\xa4kin esiintyvien metalliesiintymien sijaintia, joten kasvilla voi olla kaivosteollisuuden kannalta mielenkiintoa.'